Tanum kirke (Bærum)

Tanum kirke er en kirke konstruert i en rektangulær form, fra 1100–1130 i Bærum kommune i Akershus.

Kirken ligger på Tanumplatået og er en av to middelalderkirker i Bærum. Kirken, som er romansk,  er datert til ca. 1100–1130. Den har kalkmalerier fra 1300-tallet og middelalderske skulpturer. Tanum kirke ligger langs middelalderveien som gikk fra Oslo gjennom Bærum til Asker kirke og videre til Lier over Krokskogen.

Kirken er bygget med innvendig  og utvendig mur med stein mellom, og har 200 plasser.
Kirken er noen ganger omtalt som bygd i angelsaksisk stil.

 Bygningens historie 
200px|thumb
Tidlig på 1700-tallet ble kirken utvidet ved at skipet ble forlenget med åtte meter mot vest. På nordsiden av koret bygget familien Krefting i 1674 et sakristi med gravkammer under.  Dette ble imidlertid snart for lite, og i 1713 ble et større gravkapell bygget på nordsiden av skipet, vegg i vegg med sakristiet. Til sammen hviler nesten 40 medlemmer av familien i disse to gravkamrene.

Tidlig på 1900-tallet ble kirken restaurert. Tanum kirke har fått beholde sitt rike inventar og har vært et populært motiv for mange kunstnere.

 Kultsted og gravplass 
200px|thumb|Tanum kirke og kirkegård, nordsiden.
Det er flere store gravhauger fra eldre jernalder like i nærheten. Dagens kirkegård er på ca. 6 mål og det er ca. 3000 graver. De eldste bevarte gravmonumenter er fra sent i det 17. århundre. Tanum kirkevei er stedvis i bruk i dag som vei mellom gårdene i området. Både veien og tunene er fredet. Den opprinnelige middelalderveien førte til Ringerike.

 Harriet Backer og Tanum kirke 
Harriet Backer foreviget interiøret i gamle Tanum kirke flere ganger. Av de mest kjente er «Barnedåp i Tanum kirke»«Barnedåp i Tanum kirke» henger i Nasjonalgalleriet og i «Inngangskoner»«Inngangskoner» henger i Rasmus Meyers Samlinger, begge utført i 1892. Disse maleriene viser tydelig hennes koloristiske evner og hvordan hun skildrer lyset og fargenes spill i interiøret.


 Referanser 

 Litteratur 
 Ekroll, Øystein, Med kleber og kalk, Norsk steinbygging i mellomalderen 1050-1550 ISBN 82-521-4754-2
 Ekroll, Øystein, Stige, Morten, Havran, Jiri, Middelalder i Stein bind 1 i serien Kirker i Norge, Oslo 2000, ISBN 82-91399-09-3
 Bygdebok 1920 og 1982
 Sigrid og Håkon Christie: Tanum kirke i «Norges kirker»

 Eksterne lenker 


 Tanum menighets nettsted
 Kirken i Bærum

Kategori:Norske middelalderkirker i stein
Kategori:Kirker i Bærum
Kategori:Kirker i Bærum prosti
Kategori:Religiøse bygninger fra 1100-tallet
Kategori:Kulturminner i Bærum
Kategori:Langkirker i Oslo bispedømme